ANEXA NR. 5
LA HCL NR. _____/______2026.
Documentația de atribuire 
TITLUL I. Informații generale privind concedentul: COMUNA VĂRBILĂU, cu sediul în Comuna Vărbilău, sat Vărbilău, Cod fiscal: 2844197, Telefon: tel: 0244244202, 0244244202, e-mail: primar@primaria-varbilau.ro.
Persoană de contact: 

	TITLUL II. INSTRUCȚIUNI privind organizarea și desfășurarea licitației
[bookmark: bookmark6]2.1. - Obiectul concesiunii - teren situat în extravilanul comunei Vărbilău, satul Vărbilău, județul Prahova, T 11 parcelele A3858, A3859, A3860, număr cadastral 23311, și număr de Carte Funciară 23311 Vărbilău, în suprafată de 17.000 m.p.  
Vecinătățile proprietății sunt: 
La Nord – drum
La Sud – drum
La Est – drum
La Vest – punte pietonală 
Topografie: teren plat, forma neregulata 
Amenajări ale terenului: nu este cazul
Utilităţi: nu există.

[bookmark: bookmark8]2.2 - Desfășurarea procedurii de licitație
2.2.1. - (1) - Procedura de licitație se poate desfășura numai dacă în urma publicării anunțului de licitație au fost depuse cel puțin două oferte valabile.
(2) - În cazul în care, în urma publicării anunțului de licitație, nu au fost depuse cel puțin două oferte valabile, concedentul este obligat să anuleze procedura și să organizeze o nouă licitație, începând cu etapa publicării anunțului.
(3) - În cazul organizării unei noi licitații potrivit alin. (2), procedura este valabilă în situația în care a fost depusă cel puțin o ofertă valabilă.
2.2.2. - Plicurile închise și sigilate depuse de ofertanți la sediul concedentului din comuna Vărbilău, sat Vărbilău, centrul civic, vor fi predate comisiei de evaluare în ziua fixată pentru deschiderea lor, prevăzută în anunțul de licitație.
2.2.3. - Ședința de deschidere a plicurilor este publică și va avea loc la sediul Primăriei indicat la art. 3.2., la data și ora stabilite în anunțul publicitar, în prezența Comisiei de evaluare a ofertelor.
2.2.4. La data și ora stabilite pentru desfășurarea licitației, președintele Comisiei de evaluare a ofertelor verifică mandatele și calitatea ofertanților prezenți sau a împuterniciților acestora.
2.2.5. Președintele declară deschisă ședința de licitație și procedează la verificarea integrității plicurilor exterioare, după care, procedează la desigilarea pe rând a fiecărui plic exterior cuprinzând documentele de eligibilitate și la verificarea împreună cu membrii comisiei de evaluare a existenței și a validității documentelor solicitate prin documentația de atribuire.
2.2.6. - După deschiderea plicurilor exterioare, în ședința publică, Comisia de evaluare elimină ofertele care nu conțin totalitatea documentelor și datelor prevăzute în „Instrucțiunile privind modul de elaborare si prezentare a ofertelor.“
2.2.7. - După analizarea conținutului plicurilor exterioare, secretarul comisiei de evaluare întocmește procesul-verbal în care se va menționa rezultatul analizei plicurilor respective, care se va semna de către membrii comisiei de evaluare și de către ofertanți.
2.2.8. - Pentru continuarea desfășurării procedurii de licitație, este necesar ca după deschiderea plicurilor exterioare, cel puțin două oferte să corespundă condițiilor prevăzute de instrucțiunile privind modul de elaborare și prezentare a ofertelor.
2.2.9. - În situația în care nu există cel puțin două oferte calificate, secretarul comisiei de evaluare va consemna în proces-verbal imposibilitatea de deschidere a plicurilor interioare, urmând a se repeta procedura de licitație publică deschisă.
2.2.10. - Procedura se reia prin publicarea anunțului licitației publice deschise, iar plicurile interioare se returnează fără a fi deschise. În acest caz procedura se anulează, și se organizează o nouă licitație, începând cu etapa publicării anunțului de licitație, în maxim 10 zile de la data ședinței de licitație.
2.2.11. – (1) În situația în care după deschiderea plicurilor exterioare, există două oferte care îndeplinesc condițiile de calificare, comisia de evaluare deschide plicurile interioare, analizează ofertele, iar atunci când consideră necesar, poate să ceară ofertanților precizări cu privire la conținutul ofertei lor. 
(2) Solicitarea de clarificări este propusă de către comisia de evaluare și se transmite de către Concedent ofertanților în termen de 3 zile lucrătoare de la primirea propunerii comisiei de evaluare. 
(3) Ofertanții trebuie să răspundă la solicitarea Concedentului în termen de 3 zile lucrătoare de la primirea acesteia. 
(4) Concedentul nu are dreptul ca, prin clarificările ori completările solicitate, să determine apariția unui avantaj în favoarea unui ofertant.
2.2.12. - În urma analizării ofertelor de către comisia de evaluare, pe baza criteriilor de valabilitate, secretarul acesteia întocmește un proces-verbal în care menționează ofertele valabile, ofertele care nu îndeplinesc criteriile de valabilitate și motivele excluderii acestora din urmă de la procedura de atribuire.
2.2.13. - Sunt considerate oferte valabile ofertele care îndeplinesc criteriile de valabilitate prevăzute în instrucțiunile privind modul de elaborare si prezentare a ofertelor.
2.2.14. – (1) Procesul-verbal, se semnează de către toți membrii comisiei de evaluare.
(2) În baza procesului-verbal întocmit potrivit pct. 2.2.12., comisia de evaluare întocmește, în termen de o zi lucrătoare, un raport care se va transmite Concedentului pentru aprobarea de către reprezentantul acestuia.
 (3) În termen de 3 zile lucrătoare de la primirea raportului comisiei de evaluare, concedentul informează, în scris, cu confirmare de primire, ofertanții ale căror oferte au fost excluse, indicând motivele excluderii.
(4) Raportul se depune la dosarul concesiunii.
2.2.15. Pe parcursul procedurii de licitație, comisia de evaluare poate solicita clarificări și după caz, completări ale documentelor prezentate de ofertanți, pentru demonstrarea conformității ofertei cu cerințele solicitate.

[bookmark: bookmark10]2.3. - Determinarea ofertei câștigătoare
2.3.1. - Concedentul are obligația de a stabili oferta câștigătoare pe baza criteriilor de atribuire prezentate la Titlul VI din prezenta documentație de atribuire.
2.3.2. - Singurul criteriu este nivelul redevenței.
2.3.3. - Nivelul minim oferit al redevenței trebuie să fie cel puțin egal cu valoarea de 2268 euro/an pentru suprafața de teren de 17.000 mp.
2.3.4. (1) - Oferta câștigătoare este oferta care acordă cea mai mare redevență.
(2) - În cazul în care există redevențe oferite egale, departajarea acestora se va face prin solicitarea unei noi oferte, care se va prezenta în plic închis, în termen de o zi lucrătoare sau în aceeașă zi, în cazul în care reprezentanții ofertanților sunt prezenți la deschiderea plicurilor interioare. În caz de egalitate, procedura se repetă până  când un ofertant va oferi redevența mai mare, dar nu mai mult de încă trei ori. Dacă și după această etapă, redevențele oferite sunt egale, licitația se anulează. 
2.3.5. (1) - Pe baza evaluării ofertelor de către comisia de evaluare, secretarul acesteia întocmește procesul-verbal care trebuie semnat de toți membrii comisiei.
(2) - În baza procesului-verbal care îndeplinește condițiile prevăzute la alin. (1), comisia de evaluare întocmește în termen de o zi lucrătoare, un raport pe care îl transmite concedentului pentru aprobarea de către reprezentantul acestuia, raport care va fi depus la dosarul concesiunii.
2.3.6. - În termen de 3 zile lucrătoare de la primirea raportului comisiei de evaluare, concedentul are obligația de a informa în scris, cu confirmare de primire, ofertantul declarat câștigător cu privire la acceptarea ofertei prezentate și de a informa ofertanții care au fost respinși sau a căror ofertă nu a fost declarată câștigătoare, indicând motivele care au stat la baza deciziei respective.
2.3.7. - Concedentul are obligația de a încheia contractul de concesiune cu ofertantul a cărui ofertă a fost stabilită ca fiind câștigătoare.
2.3. 8. - Concedentul are obligația de a transmite spre publicare în Monitorul Oficial al României. Partea a Vl-a un anunț de atribuire a contractului de concesiune, în cel mult 20 de zile calendaristice de la finalizarea procedurii de atribuire a contractului de concesiune a terenului.

[bookmark: bookmark12]2.4. Încheierea contractului de concesiune
2.4.1. – (1) Concedentul poate încheia contractul de concesiune cu ofertantul a cărui ofertă a fost declarată câștigătoare, după împlinirea unui termen de 20 de zile calendaristice de la data realizării comunicării prevăzute la pct. 2.3.6, în termen de 20 de zile calendaristice.
(2) - Contractul de concesiune se încheie în formă scrisă, sub sancțiunea nulității.
(3) - Predarea-prinmirea bunului concesionat, se face pe bază de proces-verbal.
2.4.2. - Refuzul ofertantului declarat câștigător de a încheia contractul de concesiune poate atrage după sine reținerea garanției de participare și plata de eventuale daune interese.
2.4.3. - Daunele interese prevăzute la pct. 2.4.2. se stabilesc de către tribunalul în a cărui rază teritorială se află sediul concedentului, la cererea părții interesate, dacă părțile nu stabilesc altfel.
2.4.4. - În cazul în care ofertantul declarat câștigător refuză încheierea contractului, procedura de atribuire se anulează, iar concedentul reia procedura în condițiile legii, studiul de oportunitate păstrându-și valabilitatea.
2.4.5. - În cazul în care concedentul nu poate încheia contractul cu ofertantul declarat câștigător din cauza faptului că ofertantul în cauză se află într-o situație de forță majoră sau în imposibilitatea fortuită de a executa contractul, concedentul are dreptul să declare câștigătoare oferta clasată pe locul doi, în condițiile în care aceasta este admisibilă.
2.4.6. - În cazul în care, în situația prevăzută la pct. 2.4.5. nu există o ofertă clasată pe locul doi admisibilă, se aplică prevederile pct. 2.4.4.
[bookmark: bookmark14]2.4.7. - Contractul de concesiune trebuie să conțină:
- partea reglementară, care cuprinde clauzele prevăzute în caietul de sarcini și clauzele convenite de părțile contractante, în completarea celor din caietul de sarcini, fără a contraveni obiectivelor concesiunii prevăzute în caietul de sarcini.
- drepturile și obligațiile concesionarului și ale concedentului.
- raporturile contractuale dintre concedent și concesionar se bazează pe principiul echilibrului financiar al concesiunii între drepturile care îi sunt acordate concesionarului și obligațiile care îi sunt impuse.
- clauze contractuale referitoare la împărțirea responsabilităților de mediu între concedent și concesionar.
- precizarea în mod distinct a categoriilor de bunuri ce vor fi utilizate de concesionar în derularea concesiunii, respectiv:
a) bunurile de retur ce revin de plin drept, gratuit și libere de orice sarcini concedentului la încetarea contractului de concesiune de bunuri proprietate privată. Sunt bunuri de retur bunurile care au făcut obiectul concesiunii, precum și cele care au rezultat în urma investițiilor impuse prin caietul de sarcini;
b) bunurile proprii, care la încetarea contractului de concesiune de bunuri proprietate privată rămân în proprietatea concesionarului. Sunt bunuri proprii bunurile care au aparținut concesionarului și au fost utilizate de către acesta pe durata concesiunii.
	2.4.8. - Contractul de concesiune va fi încheiat în limba română, în două exemplare, câte unul pentru fiecare parte.
	2.4.9. - În cazul în care concesionarul este de o altă naționalitate sau cetățenie decât cea română și dacă părțile consideră necesar, contractul de concesiune se va putea încheia în patru exemplare, două în limba română și două într-o altă limbă aleasă de acestea.
2.4.10. - În situația prevăzută la pct 2.4.9. fiecare parte va avea câte un exemplar în limba română și un exemplar în limba străină în care a fost redactat contractul.
   	2.4.11. - În caz de litigiu, exemplarele în limba română ale contractului prevalează.
[bookmark: _Hlk215734255]	2.4.12. - Modelul de contract însușit de ofertant pe care acesta va menționa: „Am citit și sunt de acord fără rezerve cu termenii și condițiile contractuale și consimt că în cazul în care oferta noastră este stabilită ca fiind câștigătoare să semnăm contractul în conformitate cu prevederile din Documentația de atribuire”. 

2.5. - Anularea procedurii de atribuire a contractului de concesiune
2.5.1. - Concedentul are dreptul de a anula procedura pentru atribuirea contractului de concesiune de bunuri proprietate privată, dacă ia această decizie înainte de data transmiterii comunicării privind rezultatul aplicării procedurii de atribuire și anterior încheierii contractului, în situația în care se constată încălcări ale prevederilor legale care afectează procedura de atribuire sau fac imposibilă încheierea contractului.
2.5.2. - În sensul prevederilor art. 2.5.1., procedura de atribuire se consideră afectată în cazul în care sunt îndeplinite în mod cumulativ următoarele condiții:
a) în cadrul documentației de atribuire și/sau în modul de aplicare a procedurii de atribuire se constată erori sau omisiuni care au ca efect încălcarea principiilor pentru atribuirea contractului de concesiune de bunuri proprietate publică, prevăzute la art. 311 din OU.G. nr 57/2019 privind Codul Administrativ, cu modificările și completările ulterioare;
b) concedentul se află în imposibilitatea de a adopta măsuri corective, fără ca acestea să conducă, la rândul lor, la încălcarea principiilor prevăzute la art. 311 din O.U.G. nr 57/2019 privind Codul Administrativ, cu modificările și completările ulterioare;
2.5.3. - Concedentul are obligația de a comunica în scris, tuturor participanților la procedura de atribuire, în cel mult 3 zile lucrătoare de la data anulării, atât încetarea obligațiilor pe care aceștia și le-au creat prin depunerea ofertelor, cât și motivul concret care a determinat decizia de anulare.

[bookmark: bookmark16]2.6.  - Alte precizări
2.6.1. - Garanția de participare la licitație pentru ofertantul declarat câștigător va fi reținută de către concedent până în momentul semnării contractului de concesiune.
2.6.2- Garanția de participare se pierde în următoarele cazuri:
- dacă ofertantul își retrage oferta înainte de desemnarea câștigătorului;
- dacă ofertantul declarat câștigător refuză să încheie contractul de concesiune;
2.6.3. - Concedentul va restitui celorlalți ofertanți care nu au fost desemnați câștigători garanția de participare la licitație.
2.6.4. - Taxa de participare la licitație nu se restituie, cu excepția cazului în care licitația se anulează.

TITLUL III. CAIETUL DE SARCINI este cel cuprins în anexa nr. 4 la HCL nr. __________.

IV. INSTRUCȚIUNI PRIVIND MODUL DE ELABORARE ȘI PREZENTARE A OFERTELOR

[bookmark: bookmark18]4.1.- CONDIȚII DE PARTICIPARE LA LICITAȚIE ȘI DE DEPUNERE A OFERTELOR
4.1.1. - Pentru licitația publică ce se va organiza la data și ora specificate în anunțul publicitar, în scopul concesionării terenului situat în extravilanul comunei Vărbilău, satul Vărbilău, județul Prahova, T 12 parcelele A3858, A3859, A3860, număr cadastral 23311, și număr de Carte Funciară 23311 Vărbilău, în suprafată de 17.000 m.p.,  pot depune oferte persoane juridice care îndeplinesc următoarele condiții de eligibilitate:
- nu au debite la bugetul consolidat de stat
- nu au datorii către bugetul local al comunei Vărbilău;
- nu se află în litigiu cu comuna Vărbilău în calitate de persoană juridică de drept public și cu Consiliul Local al comunei Vărbilău sau serviciile din subordmea Consiliului Local;
- nu au fost adjudecatari ai unei licitații anterioare și nu au încheiat din culpa acestora contract cu comuna Vărbilău;
- nu sunt în procedură de faliment;
- nu sunt supuse procedurii de reorganizare judiciară.
4.1.2. - Fiecare persoană interesată să participe la licitație poate depune doar o singură ofertă.
4.1.3. - Oferta reprezintă acordul ferm al ofertantului în conformitate cu documentația licitației, este secretă și se depune într-un singur exemplar, la sediul Primăriei comunei Vărbilău, sat Vărbilău, Centrul civic, județul Prahova, în termenul prevăzut în anunțul publicitar.
4.1.4. - Oferta are caracter obligatoriu din punct de vedere al conținutului pe toata perioada de valabilitate stabilită de concedent.
4.1.5. - Persoana interesată are obligația de a depune oferta la adresa și până la data-limită pentru depunere, stabilite în anunțul procedurii.
4.1.6. - Riscurile legate de transmiterea ofertei, inclusiv forța majoră, cad în sarcina persoanei interesate.
4.1.7. - Oferta depusă la o altă adresă a concedentului decât cea stabilită sau după expirarea datei-limită pentru depunere se retumează nedeschisă.
4.1.8. - Conținutul ofertelor trebuie să rămână confidențial până la data stabilită pentru deschiderea acestora, concedentul urmând a lua cunoștință de conținutul respectivelor oferte numai după această dată.
[bookmark: bookmark20]NOTĂ:
Înregistrarea ofertei de participare la licitație, însoțită de toate documentele precizate în prezentele instrucțiuni, presupune că ofertantul cunoaște toate drepturile și obligațiile ce decurg din această calitate, datele înscrise în caietul de sarcini, prevederile prezentei documentații și este întru-totul de acord cu ele.

[bookmark: bookmark22]4.2. REGLEMENTĂRI PRIVIND MODUL DE ELABORARE A OFERTELOR
4.2.1. - Ofertanții transmit ofertele lor în două plicuri sigilate, unul exterior și unul interior, care se înregistrează la sediul Primăriei comunei Vărbilău, sat Vărbilău, Centrul civic, județul Prahova, în ordinea primirii lor, în registrul „Oferte", precizându-se data si ora.
4.2.2. – Pe plicul exterior se va indica obiectul concesiunii pentru care este depusă oferta, respectiv: Licitația publică din data de _________ având ca obiect concesionarea terenului în suprafață de 17.000 mp, în extravilanul satului Vărbilău, comuna Vărbilău, T 12 parcelele A3858, A3859 și A3860, nr. cadastral 23311.

A. Plicul exterior va conține:
a) - declarația de participare la licitație din care să rezulte faptul că ofertantul cunoaște toate drepturile și obligațiile ce decurg din această calitate, prevederile Hotărârii Consiliului Local prin care s-a aprobat concesiunea, ale caietului de sarcini și documentației de atribuire și este întru-totul de acord cu ele, semnată de ofertant. Forma de prezentare - în original
- copie a certificatului de înregistrare fiscală;
- împuternicire scrisă prin care reprezentantul legal al ofertantului deleagă reprezentarea la licitație a unei persoane, autorizând-o să semneze actele încheiate cu această ocazie (dacă este cazul) + copie de pe actul de identitate al persoanei împuternicite;
b) - documente de eligibilitate:
b.1. Certificat de atestare fiscală emis de Biroul Impozite si taxe locale al comunei Vărbilău privind plata obligațiilor bugetare, din care să reiasă faptul că ofertantul nu are datorii către bugetul local. Forma de prezentare; original sau copie legalizată;
b.2. Certificat privind plata obligațiilor către bugetul general consolidat al statului, valabil la data deschiderii ofertelor, eliberat de Direcția Generală a Finanțelor Publice Prahova, din care să reiasă faptul că ofertantul nu are obligații restante de plată a impozitelor, taxelor, contribuțiilor etc. Forma de prezentare: original sau copie legalizată;
b.3. Certificat constatator de la Oficiul Registrului Comerțului pentru persoanele juridice, emis cu maxim 30 zile calendaristice înainte de data stabilită pentru depunerea ofertelor, din care să reiasă faptul că ofertantul nu este în stare de faliment, lichidare judiciară, nu a comis abuzuri sau alte fapte similare cu cele anterioare, reglementate prin lege; Forma de prezentare: original sau copie legalizată;
c) - acte doveditoare privind intrarea în posesia documentației de licitație, de achitare a taxei de licitație și a garanției de participare la licitație, respectiv:
c.1. - dovada achiziționării documentației de licitație în sumă de 50 lei, dacă aceasta a fost solicitată pe suport de hârtie. Forma de prezentare - în copie (ofertantul va prezenta la licitație și originalul)
c.2. - dovada achitării taxei de participare la licitație în sumă de 200 lei Forma de prezentare - în copie (ofertantul va prezenta la licitaiție și originalul);
c.3. - dovada achitării garanției de participare la licitație, în sumă de 500 lei. Forma de prezentare - în copie (ofertantul va prezenta la licitație și originalul):
d) - declarație autentică pe proprie răspundere a reprezentantului ofertantului, că nu se află în litigiu cu comuna Vărbilău și cu Consiliul Local al comunei Vărbilău, sau cu serviciile din subordtnea Consiliului Local al comunei Vărbilău;
e) declarație pe proprie răspundere a reprezentantului ofertantului, că nu se află în situaţia în care să fi fost desemnat câştigător la o licitaţie publică anterioară privind bunurile statului sau ale unităţilor administrativ-teritoriale în ultimii 3 ani, dar să nu fi încheiat contract ori să nu fi plătit preţul, din culpă proprie;
f) - declarație privind respectarea O.U.G. 195/2005 privind protecția mediului, cu modificările și cmpletările ulterioare;
g) - modelul de contract însușit de ofertant pe care acesta va menționa: „Am citit și sunt de acord fără rezerve cu termenii și condițiile contractuale și consimt că în cazul în care oferta noastră este stabilită ca fiind câștigătoare să semnăm contractul în conformitate cu prevederile din Documentația de atribuire”. 
Notă : Persoanele juridice străine vor prezenta formulare - tip eliberate de autoritățile competente din țara în care ofertantul este rezident, din care să rezulte că acesta este la zi cu plata contribuțiilor datorate către stat și/sau către unitatea administrativă de la sediul acestora.
4.2.3. - Plicul interior, pe care se va înscrie numele sau denumirea ofertantului, precum și sediul social al ofertantului.

[bookmark: bookmark24]B. Plicul interior va conține:
- oferta propriu-zisă care trebuie să cuprindă prețul oferit, care nu poate fi mai mic decât prețul minim de pornire a licitației:
  	- Oferta va fi depusa într-un numar de exemplare stabilit de catre concedent si prevăzut în anunțul de licitație. Fiecare exemplar al ofertei trebuie sa fie semnat de catre ofertant.
- Fiecare participant poate depune doar o singura ofertă.
- Oferta are caracter obligatoriu, din punct de vedere al conținutului, pe toată 
perioada de valabilitate stabilită de concedent.
- Persoana interesată are obligația de a depune oferta la adresa și până la data-limită pentru depunere, stabilite în anuntul procedurii.
- Riscurile legate de transmiterea ofertei, inclusiv forța majoră, cad în sarcina persoanei interesate.
- Oferta depusa la o altă adresa a concedentului decât cea stabilită sau după expirarea datei-limită pentru depunere se returnează nedeschisă.
- Conținutul ofertelor trebuie să rămână confidențial până la data stabilita pentru deschiderea acestora, concedentul urmând a lua cunostință de conținutul respectivelor oferte numai după această dată.
Formularul de ofertă completat corespunzător, are în mod obligatoriu semnătura ofertantului și ștampila.

4.3. - RETRAGEREA OFERTEI
[bookmark: bookmark26]4.3.1. - Retragerea ofertei se poate face în următoarele condiții:
a) - prin cerere scrisă din partea ofertantului, până la expirarea termenului de depunere a ofertelor, situație în care se restituie garanția de participare;
b) - prin revocarea ofertei de către ofertant după descinderea ofertei și înainte de adjudecare, situație care atrage pierderea garanției de participare;
[bookmark: bookmark28]c) - prin revocarea ofertei de către ofertant, după adjudecarea acesteia, situație care atrage, de asemenea, pierderea garanției de participare.
Notă:
Oferta nu poate fi retrasă după începerea licitației, în timpul licitației, sau după stabilirea rezultatului licitației.

[bookmark: bookmark30]4.4. - EXCLUDEREA OFERTEI
[bookmark: bookmark32]4.4.1. Excluderea ofertelor se poate face în următoarele condiții:
a) - în cazul în care prețul redevenței oferit este sub valoarea prețului minim de pornire a licitației de 2268 euro/an.
b) - în cazul în care formularul de ofertă nu este completat corect sau nu poartă semnătura în original a ofertantului;
c) - în cazul în care nu se face dovada depunerii garanției de participare, a achitării taxei de participare și a achitării contravalorii documentației de licitație (dacă este cazul);
d) - în cazul depunerii ofertei după termenul limită stabilit, situație în care se înapoiază ofertanților fără a fi deschise;
e) - în cazul în care ofertanții sunt dovediți că dețin informații despre valoarea altor oferte din licitație sau au stabilit cu alți ofertanți înțelegeri pentru falsificarea rezultatului licitației spre a obține prețuri de concesionare mai mici;
f) - în cazul în care ofertantul nu anexează toate documentele solicitate, iar comisia apreciază că documentele care lipsesc sunt absolut necesare pentru continuarea licitației.
g) - în cazul în care ofertantul a fost adjudecatorul unei licitații anterioare și nu a încheiat contractul în termen legal.
[bookmark: bookmark34]NOTĂ:
Procedura de licitație se poate desfășura numai dacă, în urma publicării anunțului de licitație, au fost depuse cel puțin două oferte valabile până la termenul limită de depunere a ofertelor.
În cazul în care, în urma publicării anunțului de licitație, nu au fost depuse cel puțin două oferte valabile în termenul limită stabilit, se va anula procedura și se va organiza o nouă licitație, începând cu etapa publicării anunțului.

TITLUL VI. CRITERIUL DE ATRIBUIRE A CONTRACTULUI DE CONCESIUNE ESTE CEL MAI MARE NIVEL AL REDEVENȚEI. 

TITLUL VII. INSTRUCȚIUNI PRIVIND MODUL DE UTILIZARE A CĂILOR DE ATAC

7.1. - Soluționarea litigiilor apărute în legătură cu atribuirea. încheierea, executarea, modificarea și încetarea contractului de concesiune, precum și a celor privind acordarea de despăgubiri, se realizează potrivit prevederilor Legii contenciosului administrativ nr. 554/2004 cu modificările ulterioare.
7.2. - Acțiunea în justiție se introduce la secția de contencios administrativ a Tribunalului Prahova.
7.3. - Împotriva hotărârii tribunalului, se poate declara recurs la secția de contencios administrativ a Curții de Apel, conform prevederilor legale.

TITLUL VIII. INFORMAȚII REFERITOARE LA CLAUZELE CONTRACTUALE OBLIGATORII
8.1 - Contractul de concesiune se încheie în formă scrisă, sub sancțiunea nulității.
8.2. - Contractul de concesiune trebuie să conțină:
- partea reglementară a contractului, care cuprinde clauzele prevăzute in Caietul de Sarcini;
- alte clauze contractuale stabilite de părți prin acordul lor conform bunului ce face obiectul concesiunii.
8.3. - În cazul neîncheierii Contractului de concesiune, daunele-interese se stabilesc de către Tribunalul în a cărui rază teritorială se află sediul concedentului la cererea părții interesate, dacă părțile nu stabilesc altfel.

TITLUL IX. TAXE INSTITUITE ÎN VEDEREA ORGANIZĂRII ȘI DESFĂȘURĂRII LICITAȚIEI 
9.1. - Se stabilește o taxă în cuantum de 50 lei pentru punerea la dispoziția persoanelor interesate a documentației de atribuire pe suport de hârtie.
9.2.  - Se stabilește o taxă de participare în cuantum de 200 lei.
9.3. - În vederea participării la licitație a persoanelor interesate se stabilește o garanție de participare în valoare de 500 lei.



PREȘEDINTE DE ȘEDINȚĂ		CONTRASEMNEAZĂ PENTRU LEGALITATE:
      		       		      		     SECRETAR GENERAL,
       			                		







